Joseph Lamb

Joseph F. Lamb (6. joulukuuta 1887 – 3. syyskuuta 1960) oli amerikkalainen ragtime-säveltäjä ja -pianisti. Hänet lasketaan kolmen suuren ragtime- säveltäjän joukkoon yhdessä Scott Joplinin ja James Scottin kanssa. ==Nuoruus== Joseph Francis Lamb syntyi Montclairissa, New Jerseyn osavaltiossa Yhdysvalloissa 6. joulukuuta 1887. Hänen vanhempansa olivat James ja Julia Lamb. http://www.perfessorbill.com/comps/jlamb.shtml Joseph Lambin elämäkerta ja sävellykset Bill Edwardsin ragtimesivustolla Perheessä oli kaikkiaan 4 lasta. Josephin lisäksi siihen kuuluivat vanhemmat sisarukset James jr. (s. 1872), Katharine (s. 1878) ja Anastasia (s. 1884). Nuoruudessaan Joseph sai isältään oppia puusepän ammattiin. Joseph oppi pianonsoittoa sisariltaan. 8-vuotiaana hän kävi soittotunneilla. Lokakuussa 1900 Lambin isä kuoli ja seuraavana vuonna nuori Joseph lähetettiin Ontarion provinssiin, Kitcheneriin, jossa hän aloitti opinnot St. Jerome Collegessa (nykyisin St. Jeromen yliopisto). http://www.ragtimepiano.ca/rags/lamb.htm Ted Tjaden: Joseph F. Lambin – The Humble Ragtime ”Sensation” *** Joseph Lambin elämästä ja sävellyksistä Siellä hän sai muutaman viikon ajan opetusta pianon soittoon paikalliselta papilta, mutta alkoi pian opiskella soittamista omatoimisesti. Lamb valmistui oppilaitoksesta vuonna 1904. Hän palasi kotiin, mutta muutti pian New Yorkiin, jossa työskenteli aluksi apulaisena kauppaliikkeessä. Varsinaisen elämäntyönsä Lamb teki v:sta 1914 alkaen toiminimi L. F. Dommerich & Co Ltd:n palveluksessa, josta hän jäi eläkkeelle v. 1957. ==Musiikillinen ura== Lamb sävelsi ensimmäiset sävellyksensä melko heti kouluun päästyään v. 1900. Hänen ensimmäinen ragtimekappaleensa oli nimeltään Muskoka Falls, jota hän sävelsi vuonna 1902. Se tosin jäi keskeneräiseksi. (Kappaleen täydensi ja julkaisi Bill Edwards vuonna 2006). Lambin ensimmäiset sävellykset julkaistiin Torontossa v. 1905. Lamb tapasi vuonna 1907 Scott Joplinin, kun oli ostamassa nuotteja John Starkin musiikkiliikkeessä. Tapaamisen seurauksena Joplin teki sovituksen Lambin sävellykseen Sensation, jonka John Stark julkaisi vuonna 1908. Lamb sai teoksesta korvausta 25 $ ja joitakin viikkoja myöhemmin toiset 25 $, kun sävellystä oli myyty 1000 kappaletta. Starkin musiikkikustantanmo julkaisi vuosina 1908-1919 12 Lambin ragtimesävellystä. Lambilla oli New Yorkissa vuosina 1906-1911 oma orkesteri (Clover Imperial Orchestra), joka esitti pääasiassa ragtimemusiikkia. Orkesteri esiintyi paikallisissa tilaisuuksissa ja tanssiaisissa. 1920-luvulla Lamb sävelsi ja julkisti useita sävellyksiä, mutta ne katosivat musiikkikustantamon muuton yhteydessä vuonna 1935. Ragtime-musiikin suosion kuihduttua jazzin noustessa suosioon 1920-luvun mittaan Lamb ei enää julkaissut musiikkia. Hän soitti enimmäkseen yksityistilaisuuksissa ja sävelsi kappaleita harrastusmielessä. Vuosina 1928-1935 Lamb järjesti minstrel-esityksiä St. Edmondsin kirkossa Brooklynissä. Lamb sävelsi esityksiin musiikkia, muttei itse esiintynyt. 1930-luvulla Lamb ei enää juurikaan säveltänyt. Hän vietti hiljaiseloa. Ragtimemusiikki alkoi tehdä uutta tulemista 1940-luvulla. Rudi Blesh ja Harriet Janis alkoivat keräsivät aineistoa kirjaansa They All Played Ragtime (julkaistiin 1950). Sitä varten he etsivät Joseph Lambin käsiinsä ja haastattelivat tätä. Lamb innostui asiasta ja alkoi säveltää uusia kappaleita ja myös etsiä vanhoja sävellyksiään julkaisemista varten. Hän äänitti itse pianolla soittamiaan kappaleita nauhalle. Vuonna 1959 Lamb levytti joitakin kappaleitaan. Lamb kuoli sydänkohtaukseen Brooklynissä, New Yorkissa 3. syyskuuta 1960. Hänet haudattiin Immaculate Conceptionin hautausmaalle, Montclairissa, New Jerseyssä. http://www.findagrave.com/cgi- bin/fg.cgi?page=gr&GRid;=8943301 Joseph F. Lambin hauta *** Find A Grave ==Yksityiselämä== Lamb avioitui vuonna 1911 Henrietta Schulzin kanssa. Parille syntyi yksi poika, Joseph jr. vuonna 1915. Henrietta kuoli influenssaan helmikuussa 1920. Lamb avioitui toisen kerran Amelia Collinsin kanssa marraskuussa 1922. Tästä liitosta syntyi neljä lasta: Patricia (s. 1924), Richard (s. 1926), Robert (s. 1927) ja Donald (s. 1930). Patricia on isänsä tavoin lahjakas pianisti. ==Nimimerkit== Joseph Lambin leski Amelia kertoi haastattelussa vuonna 1975, että Joseph Lamb julkaisi osan sävellyksistään nimimerkeillä Harry Moore ja Earl West. Sittemmin on paljastunut, että Lamb julkaisi kyseisillä nimimerkeillä musiikkia torontolaisen Harry H. Sparksin musiikkikustantamon kautta ja yhden kappaleen myöhemmin. Kustantaja Harry Sparks julkaisi sävellykset, kun Lamb oli jo palannut Kanadasta takaisin Yhdysvaltoihin. Ajan käytännön mukaan musiikkijulkaisijat julkaisivat sävellyksiä usein nimimerkkien suojissa, jotta olisi näyttänyt siltä kuin kustantamon listoilla olisi ollut useampia säveltäjiä. Sparksin musiikkikustantamon lopetettua toimintansa tiedot sävellyksistä jäivät unohduksiin. Tietoja joistakin näistä sävellyksistä on paljastunut vasta ihan äskettäin. Nimimerkillä Harry Moore: * Sweet Nora Doone (1907) * The Engineer's Last Good-Bye (1908) * I'm Jealous of You (1908) * She Doesn't Flirt (1908) Nimimerkillä Earl West: * Somewhere a Broken Heart (1908); sanoitus Samuel A. White * In the Shade of the Maple by the Gate (1908); sanoitus Ruth Dingman Lamb sai julki nimimerkillä Harry Moore vielä vuonna 1913 kappaleen The Ladies' Aid Song, jonka julkaisi Torontossa kanadalainen musiikkikustantamo Musgrave Bros & Davies. Syy, että tämä sävellys julkaistiin poikkeuksellisesti erikseen, on ollut Sparksin musiikkiliikkeen toiminnan päättyminen aivan 1910-luvun alussa. ==Tuotanto== Joseph Lambin tuotanto käsittää 36 ragtimesävellystä. Niiden lisäksi hän sävelsi novelty piano-musiikkia, 43 laulua ja 20 sekalaista musiikkikappaletta. Kokoelma Lambin ragtimesävellyksistä julkaistiin postuumisti teoksessa Ragtime Treasures vuonna 1964. ===Luettelo Joseph Lambin sävellyksistä=== Ragtime- sävellykset * Walper House Rag (1903) * Ragged Rapids Rag (1905) * Hyacinth - A Rag (n.1907) * Greased Lightning (n.1907; julkaistu 1959) * Rapid Transit (n.1907 / julkaistu 1959) * Rag-Time Special (n.1908 / julkaistu 1959) * Joe Lamb's Old Rag (n.1908 / julkaistu 1959) * Sensation Rag (1908) * Dynamite Rag (1908) * Ethiopia Rag (1909) * Excelsior Rag (1909) * Champagne Rag (1910) * Spanish Fly (1912) * American Beauty Rag (1913) * Chasin' The Chippies (1914) * Contentment Rag (1915) * Ragtime Nightingale (1915) * Cleopatra Rag (1915) * Reindeer (1915) * Top Liner Rag (1916) * Patricia Rag (1916) * Bohemia Rag (1919) * Brown Derby #2 (n.1959) * The Alaskan rag (n.1959) * The Beehive Rag (n.1959) * The Jersey Rag (n.1959) Postuumisti teoksessa Ragtime Treasures (1964): * Alabama Rag * Arctic Sunset * Bird Brain Rag * Blue Grass Rag * Chimes of Dixie * Cottontail Rag * Firefly Rag * Good and Plenty Rag * Hot Cinders * The Old Home Rag * Ragtime Bobolink * Thoroughbred Rag * Toad Stool Rag Muut sävellykset * Idle Dreams 1900 * Meet Me at the Chutes 1900 * Mignonne-Valse Lente 1901 * Lenonah 1901 * Muskoka Falls – Indian Idyl 1902 (julkaistu Bill Edwardsin täydentämänä 2006) * Dora Dean's Sister (1902) * Golden Leaves, kanadalainen konserttivalssi (1903) * La Premier, ranskalais- kanadalainen marssi (1903) * Midst the Valleys of the Far Off Golden West (1903) * When the Winter is Over (1903) * Lorne Scots on Parade (1904) * My Queen of Zanzibar (1904) * The Ivy Covered Homestead on the Hill (1904) * Tell Me That You Will Love Me as I Love You (1904) * Celestine Waltzes (1905) * Florida (1905) * The Lilliputians' Bazaar (1905) * The Eskimo Glide (1905) * Florida (1905) * A Rose and You (1905) * My Little Glow Worm (1905) * Red Feather, marssi (1906) * Florentine: Valse (1906) * Sourdough March (1906) * Symphonic Syncopations (n.1907) * The Lost Letter (1907) * Sweet Nora Doone (1907) nimimerkillä Harry Moore * Sunset-A Ragtime Serenade (1908) * The Engineer's Last Good-Bye (1908) nimimerkillä Harry Moore * I'm Jealous of You (1908) nimimerkillä Harry Moore * She Doesn't Flirt (1908) nimimerkillä Harry Moore * Somewhere a Broken Heart (1908) nimimerkillä Earl West yhdessä Samuel A. Whiten kanssa ] * In the Shade of the Maple by the Gate (1908) nimimerkillä Earl West yhdessä Ruth Dingmanin kanssa * Dear Blue Eyes: True Eyes (1908) Lynn Dingwoodin kanssa * If Love is a Dream Let Me Never Awake (1908) Lynn Dingwoodin kanssa * Love's Ebb Tide (1908) Lynn Dingwoodin kanssa * Three Leaves of Shamrock on the Watermelon Vine (1908) * Gee, Kid! But I Like You (1909) * The Homestead Where the Suwanee River Flows (1909) * Love in Absence (1909) * Dear Old Rose (1909) * I Love You Just the Same (1910) yhdessä Murray Woodin kanssa * My Fairy Iceberg Queen (1910) yhdessä Murray Woodin kanssa * Playmates (1910) Will Wilanderin kanssa * Let's Do It Again (1912) * The Ladies' Aid Song (1913) nimimerkillä Harry Moore * I Want to Be a Bird-Man (1913) G. Satterleen kanssa * I'll Follow the Crowd to Coney (1913) G. Satterleen kanssa * A Little Girl Like You (1913) * Romance Land (1913) * That Wonderful Melody (1914) * Wal-Yo (1914) yhdessä Henrietta Lambin kanssa * I'd Give the World to Have You Back Again (1915) * Just for You (1915) * For the Cause of Liberty (1916) * Oh! You with Hair Like Mine (1916) * Love Me Like I Like You (1926) * Purple Moon (1930) Gus Collinsin kanssa * So Here We Are (1930) Gus Collinsin kanssa * It Breaks My Heart ot Leave You, Melie Dear (1959) * Since You Took Your Heart Away (1960) ==Lähteet== Luokka:Yhdysvaltalaiset säveltäjät Luokka:Ragtime-pianistit